Mirzə Mahmud xan Dəvəli-Qacar

Mirzə Mahmud xan Məhəmmədrəhim xan oğlu Dəvəli-Qacar () — İranın daxili işlər naziri, Milli Məclisin sədri, diplomat

 Həyatı 
Məhəmmədrəhim xanın ikinci oğlu Mahmud xan 1861-ci ildə Tehran şəhərində dünyaya pənah gətirmişdi. Ailə təlim-tərbiyəsi, təhsili almışdı. Sonra məktəbdə oxumuşdu. Təhsilini universitetdə davam etdirmişdi. Fransızca, almanca və ingiliscə bilirdi. Mirzə ünvanı, Ehtişamüssəltənə ləqəbi daşıyırdı.

Mirzə Mahmud xan 1884-cü ildə qullarağasıbaşı vəzifəsi daşıyırdı.
Mirzə Mahmud xan 1888–1893-cü illərdə Zəncanın, 1898–1901-ci illərdə Kürdüstanın valisi olmuşdu. 1894-cü ildə Rusiyaya, Sankt-Pеtеrburq şəhərinə elçi getmişdi. 1895–1897-ci illərdə İraqda, Bağdad şəhərində baş konsul olmuşdu. 1897–1898-ci illərdə MFA-nın yanında katib vəzifəsində çalışmışdı.
Mirzə Mahmud xan İranın böyük səfirlərindən biridir. 1901–1906-cı illərdə Almaniyada, Berlin şəhərində səlahiyyətli nümayəndə, 1906–1907-ci illərdə Almaniyada səfir, 1910–1919-cu illərdə Türkiyədə səfir olmuşdu.
Mirzə Mahmud xan yüksək vəzifələrdə çalışmışdı. 1907–1908-ci illərdə Milli Məclisin sədri, 1926–1927-ci illərdə İranın daxili işlər vəziri vəzifələrində işləmişdi.
Mirzə Mahmud xan Əmirtuman rütbəsi almışdı.
Mirzə Mahmud xan Isveçli xanımla dünya evinə girmişdi.

 İstinadlar 

 Mənbə 

 Ənvər Çingizoğlu, Qacarlar dövrünün diplomatları, Bakı, "Mütərcim", 2012. 334 səh.
 Ənvər Çingizoğlu, Dəvəli qacarlar, Bakı:Mütərcim, 2018, 184 səh.

 Həmçinin bax 
 Əhməd xan Dəvəli-Qacar
 Qacarlar

Kateqoriya:Dəvəlilər
Kateqoriya:İran diplomatları
Kateqoriya:İranın daxili işlər nazirləri
Kateqoriya:İranın Almaniyadakı səfirləri
Kateqoriya:İranın Türkiyədəki səfirləri
Kateqoriya:İran parlamentinin üzvləri
Kateqoriya:Zəncan hakimləri
Kateqoriya:Azərbaycanlı generallar
Kateqoriya:Qacar şahzadələri
Kateqoriya:İran Məşrutə inqilabı şəxsləri